erhwenkuo/poetry-chinese-zhtw huggingface dataset:
畫角東城
作者：李賀（唐）

河轉曙蕭蕭，鴉飛睥睨高。帆長摽越甸，壁冷掛吳刀。淡菜生寒日，鮞魚潠白濤。水花沾抹額，旗鼓夜迎潮。謝秀才有妾縞練改從於人秀才引留之不得後生感憶座人製詩嘲謝賀復繼四首誰知泥憶雲，望斷梨花春。荷絲制機練，竹葉剪花裙。月明啼阿姊，燈暗會良人。也識君夫婿，金魚掛在身。銅鏡立青鸞，燕脂拂紫綿。腮花弄暗粉，眼尾淚侵寒。碧玉破不復，瑤琴重撥弦。今日非昔日，何人敢正看。洞房思不禁，蜂子作花心。灰暖殘香炷，發冷青蟲簪。夜遙燈焰短，睡熟小屏深。好作鴛鴦夢，南城罷搗砧。尋常輕宋玉，今日嫁文鴦。戟幹橫龍簴，刀環倚桂窗。邀人裁半袖，端坐據胡床。淚濕紅輪重，棲烏上井梁。
昌谷讀書示巴童
作者：李賀（唐）

蟲響燈光薄，宵寒藥氣濃。君憐垂翅客，辛苦尚相從。
巴童答
作者：李賀（唐）

巨鼻宜山褐，龐眉入苦吟。非君唱樂府，誰識怨秋深。
代崔家送客
作者：李賀（唐）

行盡柳煙下，馬蹄白翩翩。恐隨行處盡，何忍重揚鞭。
出城
作者：李賀（唐）

雪下桂花稀，啼烏被彈歸。關水乘驢影，秦風帽帶垂。入鄉試萬裡，無印自堪悲。卿卿忍相問，鏡中雙淚姿。
莫種樹
作者：李賀（唐）

園中莫種樹，種樹四時愁。獨睡南床月，今秋似去秋。
將發
作者：李賀（唐）

東床卷席罷，濩落將行去。秋白遙遙空，日滿門前路。
追賦畫江潭苑四首
作者：李賀（唐）

吳苑曉蒼蒼，宮衣水濺黃。小鬟紅粉薄，騎馬佩珠長。路指臺城迥，羅燻袴褶香。行雲沾翠輦，今日似襄王。寶襪菊衣單，蕉花密露寒。水光蘭澤葉，帶重剪刀錢。角暖盤弓易，靴長上馬難。淚痕沾寢帳，勻粉照金鞍。剪翅小鷹斜，絛根玉鏇花。秋垂妝鈿粟，箭箙釘文牙。狒狒啼深竹，鵁鶄老濕沙。宮官燒蠟火，飛燼汙鉛華。十騎簇芙蓉，宮衣小隊紅。練香薰宋鵲，尋箭踏盧龍。旗濕金鈴重，霜幹玉鐙空。今朝畫眉早，不待景陽鐘。
潞州張大宅病酒，遇江使，寄上十四兄
作者：李賀（唐）

秋至昭關後，當知趙國寒。系書隨短羽，寫恨破長箋。病客眠清曉，疏桐墜綠鮮。城鴉啼粉堞，軍吹壓蘆煙。岸幘褰沙幌，枯塘臥折蓮。木窗銀跡畫，石磴水痕錢。旅酒侵愁肺，離歌繞懦弦。詩封兩條淚，露折一枝蘭。莎老沙雞泣，松幹瓦獸殘。覺騎燕地馬，夢載楚溪船。椒桂傾長席，鱸魴斫玳筵。豈能忘舊路，江島滯佳年。
難忘曲
作者：李賀（唐）

夾道開洞門，弱楊低畫戟。簾影竹華起，簫聲吹日色。蜂語繞妝鏡，拂蛾學春碧。亂系丁香梢，滿欄花向夕。
賈公閭貴婿曲
作者：李賀（唐）

朝衣不須長，分花對袍縫。嚶嚶白馬來，滿腦黃金重。今朝香氣苦，珊瑚澀難枕。且要弄風人，暖蒲沙上飲。燕語踏簾鉤，日虹屏中碧。潘令在河陽，無人死芳色。
夜飲朝眠曲
作者：李賀（唐）

觴酣出座東方高，腰橫半解星勞勞。柳苑鴉啼公主醉，夜飲朝眠斷無事，楚羅之幃臥皇子。
王浚墓下作
作者：李賀（唐）

人間無阿童，猶唱水中龍。白草侵煙死，秋梨繞地紅。古書平黑石，袖劍斷青銅。耕勢魚鱗起，墳科馬鬣封。菊花垂濕露，棘徑臥幹蓬。松柏愁香澀，南原幾夜風。
客遊
作者：李賀（唐）

悲滿千里心，日暖南山石。不謁承明廬，老作平原客。四時別家廟，三年去鄉國。旅歌屢彈鋏，歸問時裂帛。
崇義裡滯雨
作者：李賀（唐）

落莫誰家子，來感長安秋。壯年抱羈恨，夢泣生白頭。瘦馬秣敗草，雨沫飄寒溝。南宮古簾暗，濕景傳簽籌。家山遠千里，雲腳天東頭。憂眠枕劍匣，客帳夢封侯。
馮小憐
作者：李賀（唐）

灣頭見小憐，請上琵琶弦。破得春風恨，今朝直幾錢。裙垂竹葉帶，鬢濕杏花煙。玉冷紅絲重，齊宮妾駕鞭。
贈陳商
作者：李賀（唐）

長安有男兒，二十心已朽。楞伽堆案前，楚辭系肘後。人生有窮拙，日暮聊飲酒。只今道已塞，何必須白首。淒淒陳述聖，披褐鉏俎豆。學為堯舜文，時人責衰偶。柴門車轍凍，日下榆影瘦。黃昏訪我來，苦節青陽皺。太華五千仞，劈地抽森秀。旁古無寸尋，一上戛牛鬥。公卿縱不憐，寧能鎖吾口。李生師太華，大坐看白晝。逢霜作樸樕，得氣為春柳。禮節乃相去，憔悴如芻狗。風雪直齋壇，墨組貫銅綬。臣妾氣態間，唯欲承箕帚。天眼何時開，古劍庸一吼。
釣魚詩
作者：李賀（唐）

秋水釣紅渠，仙人待素書。菱絲縈獨繭，蒲米蟄雙魚。斜竹垂清沼，長綸貫碧虛。餌懸春蜥蜴，鉤墜小蟾蜍。詹子情無限，龍陽恨有餘。為看煙浦上，楚女淚沾裾。
奉和二兄罷使遣馬歸延州
作者：李賀（唐）

空留三尺劍，不用一丸泥。馬向沙場去，人歸故國來。笛愁翻隴水，酒喜瀝春灰。錦帶休驚雁，羅衣尚鬥雞。還吳已渺渺，入郢莫淒淒。自是桃李樹，何畏不成蹊。
答贈
作者：李賀（唐）

本是張公子，曾名萼綠華。沉香薰小像，楊柳伴啼鴉。露重金泥冷，杯闌玉樹斜。琴堂沽酒客，新買後園花。
題趙生壁
作者：李賀（唐）

大婦然竹根，中婦舂玉屑。冬暖拾松枝，日煙坐蒙滅。木蘚青桐老，石井水聲發。曝背臥東亭，桃花滿肌骨。
感春
作者：李賀（唐）

日暖自蕭條，花悲北郭騷。榆穿萊子眼，柳斷舞兒腰。上幕迎神燕，飛絲送百勞。胡琴今日恨，急語向檀槽。
仙人
作者：李賀（唐）

彈琴石壁上，翻翻一仙人。手持白鸞尾，夜掃南山雲。鹿飲寒澗下，魚歸清海濱。當時漢武帝，書報桃花春。
河陽歌
作者：李賀（唐）

染羅衣，秋藍難著色。不是無心人，為作臺邛客。花燒中潬城，顏郎身已老。惜許兩少年，抽心似春草。今日見銀牌，今夜鳴玉晏。牛頭高一尺，隔坐應相見。月從東方來，酒從東方轉。觥船飫口紅，蜜炬千枝爛。
花遊曲
作者：李賀（唐）

春柳南陌態，冷花寒露姿。今朝醉城外，拂鏡濃掃眉。煙濕愁車重，紅油覆畫衣。舞裙香不暖，酒色上來遲。
春晝
作者：李賀（唐）

朱城報春更漏轉，光風催蘭吹小殿。草細堪梳，柳長如線。卷衣秦帝，掃粉趙燕。日含畫幕，蜂上羅薦。平陽花塢，江南有情，塞北無恨。
安樂宮
作者：李賀（唐）

深井桐烏起，尚複牽情水。未盥邵陵瓜，瓶中弄長翠。新成安樂宮，宮如鳳凰翅。歌回蠟板鳴，左悺提壺使。綠蘩悲水曲，茱萸別秋子。
蝴蝶飛
作者：李賀（唐）

楊花撲帳春雲熱，龜甲屏風醉眼纈。東家蝴蝶西家飛，白騎少年今日歸。
梁公子
作者：李賀（唐）

風彩出蕭家，本是菖蒲花。南塘蓮子熟，洗馬走江沙。禦箋銀沫冷，長簟鳳窠斜。種柳營中暗，題書賜館娃。
牡丹種曲
作者：李賀（唐）

蓮枝未長秦蘅老，走馬馱金劚春草。水灌香泥卻月盆，梁王老去羅衣在，拂袖風吹蜀國弦。歸霞帔拖蜀帳昏，
後園鑿井歌
作者：李賀（唐）

井上轆轤床上轉。水聲繁，弦聲淺。情若何，荀奉倩。城頭日，長向城頭住。一日作千年，不須流下去。
開愁歌
作者：李賀（唐）

秋風吹地百草幹，華容碧影生晚寒。我當二十不得意，旗亭下馬解秋衣，請貰宜陽一壺酒。壺中喚天雲不開，
秦宮詩
作者：李賀（唐）

越羅衫袂迎春風，玉刻麒麟腰帶紅。樓頭曲宴仙人語，飛窗複道傳籌飲，十夜銅盤膩燭黃。禿衿小袖調鸚鵡，桐英永巷騎新馬，內屋深屏生色畫。開門爛用水衡錢，鸞篦奪得不還人，醉睡氍毹滿堂月。
古鄴城童子謠，效王粲刺曹操
作者：李賀（唐）

鄴城中，暮塵起。將黑丸，斫文吏。棘為鞭，虎為馬。團團走，鄴城下。切玉劍，射日弓。獻何人，奉相公。扶轂來，關右兒。香掃塗，相公歸。
楊生青花紫石硯歌
作者：李賀（唐）

端州石工巧如神，踏天磨刀割紫雲。傭刓抱水含滿唇，幹膩薄重立腳勻，數寸光秋無日昏。圓毫促點聲靜新，
房中思
作者：李賀（唐）

新桂如蛾眉，秋風吹小綠。行輪出門去，玉鑾聲斷續。月軒下風露，曉庭自幽澀。誰能事貞素，臥聽莎雞泣。
石城曉
作者：李賀（唐）

月落大堤上，女垣棲烏起。細露濕團紅，寒香解夜醉。女牛渡天河，柳煙滿城曲。上客留斷纓，殘蛾鬥雙綠。春帳依微蟬翼羅，橫茵突金隱體花。帳前輕絮鶴毛起，
苦晝短
作者：李賀（唐）

飛光飛光，勸爾一杯酒。吾不識青天高，黃地厚，神君何在，太一安有。天東有若木，下置銜燭龍。吾將斬龍足，嚼龍肉。使之朝不得回，夜不得伏。自然老者不死，少者不哭。何為服黃金，吞白玉。誰似任公子，雲中騎碧驢。劉徹茂陵多滯骨，
章和二年中
作者：李賀（唐）

雲蕭索，田風拂拂，麥芒如篲黍如粟。關中父老百領襦，殷勤為我下田租，百錢攜償絲桐客。遊春漫光塢花白，
春歸昌谷
作者：李賀（唐）

束發方讀書，謀身苦不早。終軍未乘傳，顏子鬢先老。天網信崇大，矯士常慅慅。逸目駢甘華，羈心如荼蓼。旱雲二三月，岑岫相顛倒。誰揭赬玉盤，東方發紅照。春熱張鶴蓋，兔目官槐小。思焦面如病，嘗膽腸似絞。京國心爛漫，夜夢歸家少。發軔東門外，天地皆浩浩。青樹驪山頭，花風滿秦道。宮臺光錯落，裝盡偏峰嶠。細綠及團紅，當路雜啼笑。香風下高廣，鞍馬正華耀。獨乘雞棲車，自覺少風調。心曲語形影，隻身焉足樂。豈能脫負簷，刻鶴曾無兆。幽幽太華側，老柏如建纛。龍皮相排戛，翠羽更蕩掉。驅趨委憔悴，眺覽強容貌。花蔓閡行輈，縠煙暝深徼。少健無所就，入門愧家老。聽講依大樹，觀書臨曲沼。知非出柙虎，甘作藏霧豹。韓鳥處矰繳，湘鯈在籠罩。狹行無廓落，壯士徒輕躁。
昌穀詩
作者：李賀（唐）

昌穀五月稻，細青滿平水。遙巒相壓疊，頹綠愁墮地。光潔無秋思，涼曠吹浮媚。竹香滿淒寂，粉節塗生翠。草發垂恨鬢，光露泣幽淚。層圍爛洞曲，芳徑老紅醉。攢蟲鎪古柳，蟬子鳴高邃。大帶委黃葛，紫蒲交狹涘。石錢差複藉，厚葉皆蟠膩。汰沙好平白，立馬印青字。晚鱗自遨遊，瘦鵠暝單跱。嘹嘹濕蛄聲，咽源驚濺起。紆緩玉真路，神娥蕙花裡。苔絮縈澗礫，山實垂赬紫。小柏儼重扇，肥松突丹髓。鳴流走響韻，壟秋拖光穟。鶯唱閔女歌，瀑懸楚練帔。風露滿笑眼，駢巖雜舒墜。亂條迸石嶺，細頸喧島毖。日腳掃昏翳，新雲啟華閟。謐謐厭夏光，商風道清氣。高眠服玉容，燒桂祀天幾。霧衣夜披拂，眠壇夢真粹。待駕棲鸞老，故宮椒壁圮。鴻瓏數鈴響，羈臣發涼思。陰藤束朱鍵，龍帳著魈魅。碧錦帖花檉，香衾事殘貴。歌塵蠹木在，舞彩長雲似。珍壤割繡段，裡俗祖風義。鄰兇不相杵，疫病無邪祀。鮐皮識仁惠，丱角知靦恥。縣省司刑官，戶乏詬租吏。竹藪添墮簡，石磯引鉤餌。溪灣轉水帶，芭蕉傾蜀紙。岑光晃縠襟，孤景拂繁事。泉尊陶宰酒，月眉謝郎妓。丁丁幽鐘遠，矯矯單飛至。霞巘殷嵯峨，危溜聽爭次。淡蛾流平碧，薄月眇陰悴。涼光入澗岸，廓盡山中意。漁童下宵網，霜禽竦煙翅。潭鏡滑蛟涎，浮珠噞魚戲。風桐瑤匣瑟，螢星錦城使。柳綴長縹帶，篁掉短笛吹。石根緣綠蘚，蘆筍抽丹漬。漂旋弄天影，古檜拏雲臂。愁月薇帳紅，罥雲香蔓刺。芒麥平百井，閑乘列千肆。刺促成紀人，好學鴟夷子。
銅駝悲
作者：李賀（唐）

落魄三月罷，尋花去東家。誰作送春曲，洛岸悲銅駝。橋南多馬客，北山饒古人。客飲杯中酒，駝悲千萬春。生世莫徒勞，風吹盤上燭。厭見桃株笑，銅駝夜來哭。
自昌穀到洛後門
作者：李賀（唐）

九月大野白，蒼岑竦秋門。寒涼十月末，露霰蒙曉昏。澹色結晝天，心事填空雲。道上千裡風，野竹蛇涎痕。石澗涷波聲，雞叫清寒晨。強行到東舍，解馬投舊鄰。東家名廖者，鄉曲傳姓辛。杖頭非飲酒，吾請造其人。始欲南去楚，又將西適秦。襄王與武帝，各自留青春。聞道蘭臺上，宋玉無歸魂。緗縹兩行字，蟄蟲蠹秋芸。為探秦臺意，豈命餘負薪。
七月一日曉入太行山
作者：李賀（唐）

一夕繞山秋，香露溘蒙菉。新橋倚雲阪，候蟲嘶露樸。洛南今已遠，越衾誰為熟。石氣何淒淒，老莎如短鏃。
秋涼詩，寄正字十二兄
作者：李賀（唐）

閉門感秋風，幽姿任契闊。大野生素空，天地曠肅殺。露光泣殘蕙，蟲響連夜發。房寒寸輝薄，迎風絳紗折。披書古芸馥，恨唱華容歇。百日不相知，花光變涼節。弟兄誰念慮，箋翰既通達。青袍度白馬，草簡奏東闕。夢中相聚笑，覺見半床月。長思劇尋環，亂憂抵覃葛。
琴曲歌辭：白雪歌
作者：貫休（唐）

列鼎佩金章，淚眼看風枝。卻思食藜藿，身作屠沽兒。負米無遠近，所希升鬥歸。為人無貴賤，莫學雞狗肥。斯言如不忘，別更無光輝。斯言如或忘，即安用人為。
琴曲歌辭：湘妃
作者：劉長卿（唐）

帝子不可見，秋風來暮思。嬋娟湘江月，千載空蛾眉。
琴曲歌辭：湘妃
作者：李賀（唐）

筠竹千年老不死，長伴秦娥蓋湘水。蠻娘吟弄滿寒空，幽愁秋氣上青楓，涼夜波間吟古龍。
琴曲歌辭：湘妃怨
作者：孟郊（唐）

南巡竟不返，帝子怨逾積。萬裡喪蛾眉，瀟湘水空碧。冥冥荒山下，古廟收貞魄。喬木深青春，清光滿瑤席。搴芳徒有薦，靈意殊脈脈。玉佩不可親，裴回煙波夕。
琴曲歌辭：湘妃怨
作者：陳羽（唐）

二妃怨處雲沉沉，二妃哭處湘水深。商人酒滴廟前草，蕭颯風生斑竹林。
琴曲歌辭：湘妃列女操
作者：鮑溶（唐）

有虞夫人哭虞後，淑女何事又傷離。竹上淚跡生不盡，三湘測測流急綠，秋夜露寒蜀帝飛。楓林月斜楚臣宿，終疑既遠雙悄悄，蒼梧舊雲豈難召，老猿心寒不可嘯。目眄眄兮意蹉跎，魂騰騰兮驚秋波。曲一盡兮憶再奏，
琴曲歌辭：湘夫人
作者：鄒紹先（唐）

楓葉下秋渚，二妃愁渡湘。疑山空杳藹，何處望君王。日落水雲裡，油油心自傷。
琴曲歌辭：湘夫人
作者：李頎（唐）

九嶷日已暮，三湘雲複愁。窅藹羅袂色，潺湲江水流。佳期來北渚，捐玦在芳洲。
琴曲歌辭：湘夫人
作者：郎士元（唐）

娥眉對湘水，遙哭蒼梧間。萬乘既已歿，孤舟誰忍還。至今楚山上，猶有淚痕斑。南有涔陽路，渺渺多新愁。昔神降回時，風波江上秋。彩雲忽無處，碧水空安流。
琴曲歌辭：霹靂引
作者：沈佺期（唐）

歲七月，火伏而金生。客有鼓瑟於門者，奏霹靂之商聲。始戛羽以騞砉，終扣宮而砰駖。電耀耀兮龍躍，有如驅千旗，制五兵，截荒虺，斫長鯨。孰與廣陵比，
琴曲歌辭：拘幽操
作者：韓愈（唐）

目掩掩兮其凝其盲，耳肅肅兮聽不聞聲。朝不日出兮夜不見月與星，有知無知兮為死為生。嗚呼！臣罪當誅兮天王聖明。
琴曲歌辭：越裳操
作者：韓愈（唐）

雨之施，物以孳。我何意於彼為？自周之先，其艱其勤。以有疆宇，私我後人。我祖在上，四方在下。厥臨孔威，敢戲以侮。孰荒於門，孰治于田。四海既均，
琴曲歌辭：岐山操
作者：韓愈（唐）

我家於豳，自我先公。伊我承緒，敢有不同。今狄之人，將土我疆。民為我戰，誰使死傷。彼岐有岨，我往獨處。人莫餘追，無思我悲。
琴曲歌辭：履霜操
作者：韓愈（唐）

父兮兒寒，母兮兒饑。兒罪當笞，逐兒何為。兒在中野，以宿以處。四無人聲，誰與兒語。兒寒何衣，兒饑何食。兒行於野，履霜以足。母生眾兒，有母憐之。獨無母憐，兒甯不悲。
琴曲歌辭：雉朝飛操
作者：李白（唐）

麥隴青青三月時，白雉朝飛挾兩雌。錦衣綺翼何離褷，枯楊枯楊爾生荑，我獨七十而孤棲。彈弦寫恨意不盡，
琴曲歌辭：雉朝飛操
作者：韓愈（唐）

雉之飛，於朝日。群雌孤雄，意氣橫出。當東而西，
琴曲歌辭：雉朝飛操
作者：張祜（唐）

朝陽隴東泛暖景，雙啄雙飛雙顧影。朱冠錦襦聊日整，雄飛在草雌在田，衷腸結憤氣呵天。聖人在上心不偏，
琴曲歌辭：思歸引
作者：張祜（唐）

重重作閨清旦鐍，兩耳深聲長不徹。深宮坐愁百年身，故鄉不歸誰共穴，石上作蒲蒲九節。
琴曲歌辭：猗蘭操
作者：韓愈（唐）

蘭之猗猗，揚揚其香。不採而佩，於蘭何傷。今天之旋，其曷為然。我行四方，以日以年。雪霜貿貿，薺麥之茂。子如不傷，我不爾覯。薺麥之茂，薺麥之有。君子之傷，君子之守。
琴曲歌辭：幽蘭
作者：崔塗（唐）

幽植眾能知，貞芳只暗持。自無君子佩，未是國香衰。白露沾長早，青春每到遲。不知當路草，芳馥欲何為。
琴曲歌辭：將歸操
作者：韓愈（唐）

秋之水兮其色幽幽，我將濟兮不得其由。涉其淺兮石齧我足，乘其深兮龍入我舟。我濟而悔兮將安歸尤。歸乎歸乎，無與石鬥兮無應龍求。
琴曲歌辭：龜山操
作者：韓愈（唐）

龜之氣兮不能雲雨，龜之枿兮不中樑柱，
琴曲歌辭：殘形操
作者：韓愈（唐）

有獸維狸兮我夢得之，其身孔明兮而頭不知。吉凶何為兮覺坐而思，巫咸上天兮識者其誰。
琴曲歌辭：雙燕離
作者：李白（唐）

雙燕複雙燕，雙飛令人羨。玉樓珠閣不獨棲，吳宮又焚蕩，雛盡巢亦空。憔悴一身在，孀雌憶故雄。雙飛難再得，傷我寸心中。
琴曲歌辭：列女操
作者：孟郊（唐）

梧桐相待老，鴛鴦會雙死。貞婦貴殉夫，捨生亦如此。波瀾誓不起，妾心井中水。
琴曲歌辭：別鵠操
作者：韓愈（唐）

雄鵠銜枝來，雌鵠啄泥歸。巢成不生子，大義當乖離。江漢水之大，鵠身鳥之微。更無相逢日，安可相隨飛。
琴曲歌辭：別鶴
作者：楊巨源（唐）

海鶴一為別，高程方杳然。影搖江海路，思結瀟湘天。皎然仰白日，真姿棲紫煙。含情九霄際，顧侶五雲前。遐心屬清都，淒響激朱弦。超搖間雲雨，迢遞各山川。東南信多水，會合當有年。雄飛戾冥寞，此意何由傳。
琴曲歌辭：別鶴
作者：王建（唐）

主人一去池水絕，池鶴散飛不相別。青天漫漫碧海重，池邊巢破松樹死，樹頭年年烏生子。
琴曲歌辭：別鶴
作者：張籍（唐）

雙鶴出雲溪，分飛各自迷。空巢在松杪，折羽落江泥。尋水終不飲，逢林亦未棲。別離應易老，萬裡兩淒淒。
琴曲歌辭：別鶴
作者：杜牧（唐）

分飛共所從，六翮勢摧風。聲斷碧雲外，影孤明月中。青田歸路遠，月桂舊巢空。矯翼知何處，天涯不可窮。
琴曲歌辭：走馬引
作者：李賀（唐）

我有辭鄉劍，玉鋒堪截雲。襄陽走馬客，意氣自生春。朝嫌劍光靜，暮嫌劍花冷。能持劍向人，不解持照身。
琴曲歌辭：昭君怨
作者：白居易（唐）

明妃風貌最娉婷，合在椒房應四星。只得當年備宮掖，自是君恩薄如紙，不須一向恨丹青。
琴曲歌辭：昭君怨二首
作者：張祜（唐）

萬裡邊城遠，千山行路難。舉頭惟見月，何處是長安。漢庭無大議，戎虜幾先和。莫羨傾城色，昭君恨最多。
琴曲歌辭：昭君怨
作者：梁氏瓊（唐）

自古無和親，貽災到妾身。胡風嘶去馬，漢月吊行輪。衣薄狼山雪，妝成虜塞春。回看父母國，生死畢胡塵。
琴曲歌辭：明妃怨
作者：楊淩（唐）

漢國明妃去不還，馬駝弦管向陰山。匣中縱有菱花鏡，羞對單於照舊顏。
琴曲歌辭：蔡氏五弄：遊春曲二首
作者：王涯（唐）

萬樹江邊杏，新開一夜風。滿園深淺色，照在綠波中。上苑何窮樹，花開次第新。香車與絲騎，風靜亦生塵。
琴曲歌辭：蔡氏五弄：遊春辭二首
作者：王涯（唐）

曲江絲柳變煙條，寒骨冰隨暖氣銷。才見春光生綺陌，已聞清樂動雲韶。經過柳陌與桃蹊，尋逐風光著處迷。鳥度時時沖絮起，花繁袞袞壓枝低。
琴曲歌辭：蔡氏五弄：遊春辭三首
作者：令狐楚（唐）

晚遊臨碧殿，日上望春亭。芳樹羅仙仗，晴山展翠屏。一夜好風吹，新花一萬枝。風前調玉管，花下簇金羈。閶闔春風起，蓬萊雪水消。相將折楊柳，爭取最長條。
琴曲歌辭：蔡氏五弄：淥水曲
作者：李白（唐）

淥水明秋月，南湖採白蘋。荷花嬌欲語，愁殺蕩舟人。
琴曲歌辭：蔡氏五弄：淥水辭
作者：李賀（唐）

今宵好風月，阿侯在何處。為有傾城色，翻成足愁苦。東湖採蓮葉，南湖拔蒲根。未持寄小姑，且持感愁魂。
琴曲歌辭：蔡氏五弄：幽居弄
作者：顧況（唐）

苔衣生，花露滴，月入西林蕩東壁。扣商佔角兩三聲，關情命曲寄惆悵，久別江南山裡人。
琴曲歌辭：蔡氏五弄：秋思二首
作者：李白（唐）

春陽如昨日，碧樹鳴黃鸝。蕪然蕙草暮，颯爾涼風吹。天秋木葉下，月冷莎雞悲。坐愁群芳歇，白露凋華滋。閼氏黃葉落，妾望白登臺。月出碧雲斷，蟬聲秋色來。胡兵沙塞合，漢使玉關回。徵客無歸日，空悲蕙草摧。
琴曲歌辭：蔡氏五弄：秋思二首
作者：鮑溶（唐）

胡風吹雁翼，遠別無人鄉。君近雁來處，幾回斷君腸。昔奉千日書，撫心怨星霜。無書又千日，世路重茫茫。燕國有佳麗，蛾眉富春光。自然君歸晚，花落君空堂。君其若不然，歲晚雙鴛鴦。顧兔蝕殘月，幽光不如星。女兒晚事夫，顏色同秋螢。秋日邊馬思，武夫不遑甯。燕歌易水怨，劍舞蛟龍腥。風折連枝樹，水翻無蒂萍。立身多戶門，何必燕山銘。生世不如鳥，雙雙比翼翎。季秋天地間，萬物生意足。我憂長於生，安得及草木。試從古人願，致酒歌秉燭。燕趙皆世人，詎能長似玉。俯憐老期近，仰視日車速。蕭颯禦風君，魂夢願相逐。百年夜銷半，端為垂纓束。
琴曲歌辭：蔡氏五弄：秋思
作者：司空曙（唐）

靜與懶相偶，年將衰共催。前途歡不集，往事恨空來。晝景委紅葉，月華鋪綠苔。沉思更何有，結坐玉琴哀。
琴曲歌辭：蔡氏五弄：秋思
作者：司空圖（唐）

身病時亦危，逢秋多慟哭。風波一搖盪，天地幾翻覆。孤螢出荒池，落葉穿破屋。勢利長草草，何人訪幽獨。
琴曲歌辭：蔡氏五弄：秋思二首
作者：王涯（唐）

網軒涼吹動輕衣，夜聽更長玉漏稀。月渡天河光轉濕，鵲驚秋樹葉頻飛。宮連太液見蒼波，暑氣微清秋意多。一夜輕風蘋末起，露珠翻盡滿池荷。
琴曲歌辭：胡笳十八拍
作者：劉商（唐）

漢室將衰兮四夷不賓，動干戈兮徵戰頻。哀哀父母生育我，見離亂兮當此辰。紗窗對鏡未經事，忽將薄命委鋒鏑，可惜紅顏隨虜塵。馬上將餘向絕域，厭生求死死不得。戎羯腥羶豈是人，萬裡重陰鳥不飛，寒沙莽莽無南北。如羈囚兮在縲絏，憂慮萬端無處說。使餘力兮翦餘發，早被蛾眉累此身，空悲弱質柔如水。山川路長誰記得，何處天涯是鄉國。自從驚怖少精神，漫漫胡天叫不聞，明明漢月應相識。水頭宿兮草頭坐，風吹漢地衣裳破。羊脂沐發長不梳，氈帳時移無定居，日月長兮不可過。怪得春光不來久，胡中風土無花柳。天翻地覆誰得知，是非取與在指撝，言語傳情不如手。男兒婦人帶弓箭，塞馬蕃羊臥霜霰。寸步東西豈自由，竟夕無雲月上天，故鄉應得重相見。憶昔私家恣嬌小，遠取珍禽學馴擾。如今淪棄念故鄉，旦夕思歸不得歸，愁心想似籠中鳥。當日蘇武單於問，道是賓鴻解傳信。學他刺血寫得書，遂令邊雁轉怕人，絕域何由達方寸。恨淩辱兮惡腥羶，憎胡地兮怨胡天。生得胡兒欲棄捐，朝朝暮暮在眼前，腹生手養甯不憐。日來月往相推遷，迢迢星歲欲周天。無冬無夏臥霜霰，幾回鴻雁來又去，腸斷蟾蜍虧複圓。破瓶落井空永沉，故鄉望斷無歸心。寧知遠使問姓名，如今果是夢中事，喜過悲來情不任。童稚牽衣雙在側，將來不可留又憶。還鄉惜別兩難分，淚痕滿面對殘陽，終日依依向南北。莫以胡兒可羞恥，思情亦各言其子。手中十指有長短，南風萬裡吹我心，心亦隨風渡遼水。歎息襟懷無定分，當時怨來歸又恨。不知愁怨意若何，不緣生得天屬親，豈向仇讎結恩信。去時只覺天蒼蒼，歸日始知胡地長。重陰白日落何處，征途未盡馬蹄盡，不見行人邊草黃。行盡胡天千萬裡，惟見黃沙白雲起。馬饑跑雪銜草根，努力前程是帝鄉，生前免向胡中死。歸來故鄉見親族，田園半蕪春草綠。明燭重然煨燼灰，出入關山十二年，哀情盡在胡笳曲。
琴曲歌辭：飛龍引二首
作者：李白（唐）

黃帝鑄鼎於荊山，煉丹砂，丹砂成黃金。騎龍飛上太清家，雲愁海思令人嗟。宮中彩女顏如花，鼎湖流水清且閑，軒轅去時有弓劍。古人傳道留其間，造天關，聞天語，長雲河車載玉女。載玉女，過紫皇，下視瑤池見王母，蛾眉蕭颯如秋霜。
琴曲歌辭：烏夜啼引
作者：張籍（唐）

秦烏啼啞啞，夜啼長安吏人家。吏人得罪囚在獄，下床心喜不重寐，未明上堂賀舅姑。少婦語啼烏，
琴曲歌辭：宛轉歌
作者：郎大家宋氏（唐）

風已清，月朗琴複鳴。掩抑非千態，殷勤是一聲。歌宛轉，宛轉和且長。願為雙鴻鵠，比翼共翱翔。日已暮，長簷鳥應度。此時望君君不來，願為形與影，出入恆相逐。
琴曲歌辭：宛轉歌二首
作者：劉方平（唐）

星參差，月二八，燈五枝。黃鶴瑤琴將別去，曉將近，黃姑織女銀河盡。九華錦衾無複情，
琴曲歌辭：宛轉行
作者：張籍（唐）

華屋重翠幄，綺席雕象床。遠漏微更疏，薄衾中夜涼。爐氳暗裴回，寒燈背斜光。妍姿結宵態，寢臂幽夢長。宛轉複宛轉，憶憶更未央。
琴曲歌辭：王敬伯歌
作者：李端（唐）

妾本舟中客，聞君江上琴。君初感妾歎，妾亦感君心。遂出合歡被，同為交頸禽。傳杯惟畏淺，接膝猶嫌遠。侍婢奏箜篌，女郎歌宛轉。宛轉怨如何，中庭霜漸多。霜多葉可惜，昨日非今夕。徒結萬裡歡，終成一宵客。王敬伯，淥水青山從此隔。
琴曲歌辭：三峽流泉歌
作者：李季蘭（唐）

妾家本住巫山雲，巫山流水常自聞。玉琴彈出轉寥夐，巨石奔崖指下生，飛波走浪弦中起。初疑噴湧含雷風，憶昔阮公為此曲，能使仲容聽不足。一彈既罷複一彈，
琴曲歌辭：風入松歌
作者：皎然（唐）

西嶺松聲落日秋，千枝萬葉風颼飀。美人援琴弄成曲，美人夜坐月明裡，含少商兮照清徵。風何淒兮飄飉，何人此時不得意，意苦弦悲聞客堂。
琴曲歌辭：秋風引
作者：劉禹錫（唐）

何處秋風至，蕭蕭送雁群。朝來入庭樹，孤客最先聞。
琴曲歌辭：明月引
作者：盧照鄰（唐）

洞庭波起兮鴻雁翔，風瑟瑟兮野蒼蒼。浮雲卷靄，明月流光。荊南兮趙北，碣石兮瀟湘。澄清規於萬裡，照離思於千行。橫桂枝於西第，試登高而極目，莫不變而回腸。
琴曲歌辭：明月歌
作者：閻朝隱（唐）

梅花雪白柳葉黃，雲霧四起月蒼蒼，箭水泠泠刻漏長。揮玉指，拂羅裳，為君一奏楚明光。
琴曲歌辭：綠竹引
作者：宋之問（唐）

青溪綠潭潭水側，修竹嬋娟同一色。徒生仙實鳳不遊，含情傲慰心目，何可一日無此君。
琴曲歌辭：山人勸酒
作者：李白（唐）

蒼蒼雲松，落落綺皓。春風爾來為阿誰，稱是秦時避世人，勸酒相歡不知老。各守兔鹿志，
琴曲歌辭：幽澗泉
作者：李白（唐）

拂彼白石，彈吾素琴。幽澗愀兮流泉深，中見愁猿弔影而危處兮，叫秋木而長吟。客有哀時失志而聽者，淚淋浪以沾襟。乃緝商綴羽，幽澗泉，鳴深林。
琴曲歌辭：龍宮操
作者：顧況（唐）

龍宮月明光參差，精衛銜石東飛時，鮫人織綃採藕絲。翻江倒海傾吳蜀，漢女江妃杳相續，龍王宮中水不足。
琴曲歌辭：飛鳶操
作者：劉禹錫（唐）

鳶飛杳杳青雲裡，鳶鳴蕭蕭風四起。旗尾飄揚勢漸高，遊鶤翔雁出其下，慶雲清景相迴旋。忽聞饑烏一噪聚，畏人避犬投高處，俯啄無聲猶屢顧。青鳥自愛玉山禾，遊童挾彈一麾肘，臆碎羽分人不悲。天生眾禽各有類，
琴曲歌辭：昇仙操
作者：李群玉（唐）

嬴女去秦宮，瓊簫生碧空。鳳臺閉煙霧，鸞吹飄天風。複聞周太子，亦遇浮丘公。叢簧發仙弄，輕舉紫霞中。濁世不久住，清都路何窮。一去霄漢上，世人那得逢。
琴曲歌辭：司馬相如琴歌
作者：張祜（唐）

鳳兮鳳兮非無凰，山重水闊不可量。梧桐結陰在朝陽，濯羽弱水鳴高翔。
琴曲歌辭：霍將軍
作者：崔顥（唐）

長安甲第高入雲，誰家居住霍將軍。日晚朝回擁賓從，莫言貧賤即可欺，人生富貴自有時。一朝天子賜顏色，
琴曲歌辭：琴歌
作者：顧況（唐）

琴調秋些，胡風繞雪。峽泉聲咽，佳人愁些。
晦日呈諸判官
作者：韓滉（唐）

晦日新晴春色嬌，萬家攀折渡長橋。年年老向江城寺，不覺春風換柳條。
聽樂悵然自述
作者：韓滉（唐）

萬事傷心對管絃，一身含淚向春煙。黃金用盡教歌舞，留與他人樂少年。
《題弟臮述書賦》後
作者：竇蒙（唐）

受命別家鄉，思歸每斷腸。季江留被在，子敬與琴亡。吾弟當平昔，才名荷寵光。作詩通小雅，獻賦掩長楊。流轉三千里，悲啼百萬行。庭前紫荊樹，何日再芬芳。
迎春東郊
作者：張濯（唐）

顓頊時初謝，句芒令複陳。飛灰將應節，賓日已知春。考曆明三統，迎祥受萬人。衣冠宵執玉，壇墠曉清塵。肅穆來東道，回環拱北辰。仗前花待發，旗處柳疑新。雲斂黃山際，冰開素滻濱。聖朝多慶賞，希為薦沈淪。
題舜廟
作者：張濯（唐）

古都遺廟出河濆，萬代千秋仰聖君。蒲阪城邊長逝水，向晚風吹庭下柏，猶疑琴曲韻南燻。
迎春東郊
作者：王綽（唐）

玉管潛移律，東郊始報春。鑾輿應寶運，天仗出佳辰。睿澤光時輩，恩輝及物新。虯螭動旌旆，煙景入城闉。禦柳初含色，龍池漸啟津。誰憐在陰者，得與蟄蟲伸。
邯鄲少年行
作者：鄭錫（唐）

霞鞍金口騮，豹袖紫貂裘。家住叢臺近，門前漳水流。喚人呈楚舞，借客試吳鉤。見說秦兵至，甘心赴國仇。
隴頭別
作者：鄭錫（唐）

秋盡初移幕，沾裳一送君。據鞍窺古堠，開灶爇寒雲。登隴人回首，臨關馬顧群。從來斷腸處，皆向此中分。
度關山
作者：鄭錫（唐）

象弭插文犀，魚腸瑩鸊鵜。水聲分隴咽，馬色度關迷。曉幕胡沙慘，危烽漢月低。仍聞數騎將，更欲出遼西。
出塞
作者：鄭錫（唐）

關山落葉秋，掩淚望營州。遼海雲沙暮，幽燕旌旆愁。戰餘能送陣，身老未封侯。去國三千里，歸心紅粉樓。
玉階怨
作者：鄭錫（唐）

長門寒水流，高殿曉風秋。昨夜鴛鴦夢，還陪豹尾遊。前魚不解泣，共輦豈關羞。那及輕身燕，雙飛上玉樓。
千里思
作者：鄭錫（唐）

渭水通胡苑，輪臺望漢關。帛書秋海斷，錦字夜機閑。旅夢蟲催曉，邊心雁帶還。惟餘兩鄉思，一夕度關山。
襄陽樂
作者：鄭錫（唐）

春生峴首東，先暖習池風。拂水初含綠，驚林未吐紅。渚邊遊漢女，桑下問龐公。磨滅懷中刺，曾將示孔融。
送客之江西
作者：鄭錫（唐）

乘軺奉紫泥，澤國渺天涯。九派春潮滿，孤帆暮雨低。草深鶯斷續，花落水東西。更有高唐處，知君路不迷。
望月
作者：鄭錫（唐）

高堂新月明，虛殿夕風清。素影紗窗霽，浮涼羽扇輕。稍隨微露滴，漸逐曉參橫。遙憶雲中詠，蕭條空複情。
出塞曲
作者：鄭錫（唐）

校尉徵兵出塞西，別營分騎過龍溪。沙平虜跡風吹盡，會當系取天驕入，不使軍書夜刺閨。
秦人謠
作者：古之奇（唐）

微生祖龍代，卻思堯舜道。何人仕帝庭，拔殺指佞草。奸臣弄民柄，天子恣衷抱。上下一相蒙，馬鹿遂顛倒。中國既板蕩，骨肉安可保。人生貴年壽，吾恨死不早。
阮客舊居
作者：李陽冰（唐）

阮客身何在，仙雲洞口橫。人間不到處，今日此中行。
春日
作者：宋雍（唐）

輕花細葉滿林端，昨夜春風曉色寒。黃鳥不堪愁裡聽，綠楊宜向雨中看。
失題
作者：宋雍（唐）

斜雨飛絲織晚風，疏簾半卷野亭空。荷花開盡秋光晚，零落殘紅綠沼中。
古意
作者：戴休珽（唐）

窮秋朔風起，滄海愁陰漲。虜騎掠河南，漢兵屯灞上。羽書驚沙漠，刁鬥喧亭障。關塞何蒼茫，遙烽遞相望。弱齡負奇節，俠客多招訪。投筆棄繻生，提戈逐飛將。拔劍照霜白，怒髮衝冠壯。會立萬裡功，視君封侯相。
勖曹生
作者：盧鉟（唐）

桑扈交飛百舌忙，祖亭聞樂倍思鄉。尊前有恨慚卑宦，遊蜂採掇何時已，只恐多言議短長。
琴歌
作者：趙摶（唐）

綠琴制自桐孫枝，十年窗下無人知。清聲不與眾樂雜，琴聲若似琵琶聲，賣與時人應已久。玉徽冷落無光彩，向曾守貧貧不徹，賤價與人人不別。前回忍淚卻收來，真龍不聖土龍聖，鳳凰啞舌鴟梟鳴。何殊此琴哀怨苦，知君立身待分義，驅喝風雷在平地。一生從事不因人，莫辭憔悴與買取，為君一曲號青春。
廢長行
作者：趙摶（唐）

紫牙鏤合方如鬥，二十四星銜月口。貴人迷此華筵中，門前有吏嚇孤窮，欲訴門深抱冤哭。耳厭人催坐衙早，何當化局為明鏡，掛在高堂辨邪正。何當化子作筆鋒，
玉女詞
作者：張安石（唐）

綺薦銀屏空積塵，柳眉桃臉暗銷春。不須更學陽臺女，為雨為雲趁惱人。
苦別
作者：張安石（唐）

向前不信別離苦，而今自到別離處。兩行粉淚紅闌幹，一朵芙蕖帶殘露。
石城
作者：蔣吉（唐）

系纜石城下，恣吟懷暫開。江人橈艇子，將謂莫愁來。
漢東道中
作者：蔣吉（唐）

九十九岡遙，天寒雪未消。羸童牽瘦馬，不敢過危橋。
高溪有懷
作者：蔣吉（唐）

駐馬高溪側，旅人千里情。雁山山下水，還作此泉聲。
寄進士賈希
作者：蔣吉（唐）

恨苦淚不落，耿然東北心。空囊與瘦馬，羈絏意應深。
出塞
作者：蔣吉（唐）

瘦馬羸童行背秦，暮鴉撩亂入殘雲。北風吹起寒營角，直至榆關人盡聞。
旅泊
作者：蔣吉（唐）

霜月正高鸚鵡洲，美人清唱發紅樓。鄉心暗逐秋江水，直到吳山腳下流。
次青雲驛
作者：蔣吉（唐）

馬轉櫟林山鳥飛，商溪流水背殘暉。行人幾在青雲路，底事風塵猶滿衣。
大庾驛有懷
作者：蔣吉（唐）

一囊書重百餘斤，郵吏甯知去計貧。莫訝偏吟望鄉句，明朝便見嶺南人。
題商山修路僧院
作者：蔣吉（唐）

此地修行山幾枯，草堂生計只瓶盂。支郎既解除艱險，試看人心平得無。
題長安僧院
作者：蔣吉（唐）

出門爭走九衢塵，總是浮生不了身。惟有水田衣下客，大家忙處作閒人。
次商於感舊寄盧中丞
作者：蔣吉（唐）

昔年簪組隘丘門，今日旌幢一院存。何事商於淚如雨，小儒偏受陸家恩。
樵翁
作者：蔣吉（唐）

獨入深山信腳行，慣當貙虎不曾驚。路傍花發無心看，惟見枯枝刮眼明。
四老廟
作者：蔣吉（唐）

無端舍釣學幹名，不得溪山養性情。自省此身非達者，今朝羞拜四先生。
昭君塚
作者：蔣吉（唐）

曾為漢帝眼中人，今作狂胡陌上塵。身死不知多少載，塚花猶帶洛陽春。
聞歌竹枝
作者：蔣吉（唐）

巡堤聽唱竹枝詞，正是月高風靜時。獨向東南人不會，弟兄俱在楚江湄。
重門曲
作者：周濆（唐）

憔悴容華怯對春，寂寥宮殿鎖閑門。此身卻羨宮中樹，不失芳時雨露恩。
山下水
作者：周濆（唐）

背雲沖石出深山，淺碧泠泠一帶寒。不獨有聲流出此，會歸滄海助波瀾。
逢鄰女
作者：周濆（唐）

日高鄰女笑相逢，慢束羅裙半露胸。莫向秋池照綠水，參差羞殺白芙蓉。
廢宅
作者：周濆（唐）

牢落畫堂空鎖塵，荒涼庭樹暗消春。豪家莫笑此中事，曾見此中人笑人。
雨後公超谷北原眺望寄高拾遺
作者：獨孤及（唐）

崖口雨足收，清光洗高天。虹蜺斂殘靄，山水含碧鮮。遠空霞破露月輪，薄雲片片成魚鱗。五陵如薺渭如帶，
自東都還濠州，奉酬王八諫議見贈
作者：獨孤及（唐）

關西仕時俱稚容，彪彪之鬢始相逢。天地變化縣城改，洛陽居守寄酇侯，君著貂冠參運籌。高閣連雲騎省夜，雲分雨散十五年，始得一笑樽酒前。未遑少留驟遠別，賴君贈我郢中曲，別後相思被管絃。
官渡柳歌送李員外承恩往揚州覲省
作者：獨孤及（唐）

君不見官渡河兩岸，三月楊柳枝。千條萬條色，
東平蓬萊驛夜宴平盧楊判官醉後贈別姚太守置酒留宴
作者：獨孤及（唐）

驛樓漲海壖，秋月寒城邊。相見自不足，況逢主人賢。夜清酒濃人如玉，一鬥何啻直十千。木蘭為樽金為杯，固知別多相逢少，樂極哀至心嬋娟。少留莫辭醉，
同岑郎中屯田韋員外花樹歌
作者：獨孤及（唐）

東風動地只花發，渭城桃李千樹雪。芳菲可愛不可留，君家自是成蹊處，況有庭花作主人。
和李尚書畫射虎圖歌
作者：獨孤及（唐）

饑虎呀呀立當路，萬夫震恐百獸怒。彤弓金鏃當者誰，時和年豐五兵已，白額未誅壯士恥。分銖遠邇懸彀中，殺氣滿堂觀者駭，颯若崖谷生長風。精微入神在毫末，
和贈遠
作者：獨孤及（唐）

憶得去年春風至，中庭桃李映瑣窗。美人挾瑟對芳樹，借問離居恨深淺，只應獨有庭花知。
和題藤架
作者：獨孤及（唐）

mH々葉成幄，璀璀花落架。花前離心苦，愁至無日夜。人去藤花千里強，藤花無主為誰芳。相思曆亂何由盡，
江上代書寄裴使君
作者：獨孤及（唐）

何地離念劇，江皋風雪時。艱難傷遠道，老大怯前期。疇昔行藏計，只將力命推。能令書信數，猶足緩相思。
詣開悟禪師問心法次第寄韓郎中
作者：獨孤及（唐）

障深聞道晚，根鈍出塵難。濁劫相從慣，迷途自謂安。得知身垢妄，始喜額珠完。欲識真如理，君嘗法味看。
登後湖傷春懷京師故舊
作者：獨孤及（唐）

昨日看搖落，驚秋方怨諮。幾經開口笑，複及看花時。世事空名束，生涯素發知。山山春草滿，何處不相思。
暮春於山谷寺上方遇恩命加官賜服酬皇甫侍禦見賀之作
作者：獨孤及（唐）

天書到法堂，朽質被榮光。自笑無功德，殊恩謬激揚。還登建禮署，猶忝會稽章。佳句慚相及，稱仁豈易當。
答李滁州題庭前石竹花見寄
作者：獨孤及（唐）

殷疑曙霞染，巧類匣刀裁。不怕南風熱，能迎小暑開。遊蜂憐色好，思婦感年催。覽贈添離恨，愁腸日幾回。
得李滁州書以玉潭莊見託，因書春思，以詩代答
作者：獨孤及（唐）

春物行將老，懷君意詎堪。朱顏因酒強，白髮對花慚。日日思瓊樹，書書話玉潭。知同百口累，曷日辦抽簪。
答李滁州憶玉潭新居見寄
作者：獨孤及（唐）

從來招隱地，未有剖符人。山水能成癖，巢夷擬獨親。豬肝無足累，馬首敢辭勤。掃灑潭中月，他時望德鄰。
將赴京答李紓贈別
作者：獨孤及（唐）

膠漆常投分，荊蠻各倦遊。帝鄉今獨往，溝水便分流。甘作遠行客，深慚不繫舟。思君帶將緩，豈直日三秋。
和張大夫秋日有懷呈院中諸公
作者：獨孤及（唐）

至公無暇日，高閣閉秋天。肘印拘王事，籬花思長年。績成心不有，慮澹物猶牽。竊效泉魚躍，因聞郢曲妍。
和大夫秋夜書情即事
作者：獨孤及（唐）

上略當分閫，高情善閉關。忘機群動息，無戰五兵閑。鈴閣風傳漏，書窗月滿山。方知秋興作，非惜二毛斑。
送虢州王錄事之任
作者：獨孤及（唐）

謂子文章達，當年羽翼高。一經俄白首，三命尚青袍。未遇須藏器，安卑莫告勞。盤根倘相值，試用發硎刀。
送長孫將軍拜歙州之任
作者：獨孤及（唐）

臨難敢橫行，遭時取盛名。五兵常典校，四十又專城。浪逐樓船破，風從虎竹生。島夷今可料，系頸有長纓。
送何員外使湖南
作者：獨孤及（唐）

夙昔皆黃綬，差池複瑣闈。上田無晚熟，逸翮果先飛。前路舟休系，故山雲不歸。王程倘未複，莫遣鯉書稀。
送江陵全少卿赴府任
作者：獨孤及（唐）

塚司方慎選，劇縣得英髦。固是攀雲漸，何嗟趨府勞。楚山迎驛路，漢水漲秋濤。鶱翥方茲始，看君六翮高。
送虞秀才擢第歸長沙
作者：獨孤及（唐）

充賦名今遂，安親事不違。甲科文比玉，歸路錦為衣。海運同鶤化，風帆若鳥飛。知君到三徑，松菊有光輝。
送陽翟張主簿之任
作者：獨孤及（唐）

舊聞陽翟縣，西接鳳高山。作吏同山隱，知君處劇閑。少年當效用，遠道豈辭艱。遲子揚名後，方期彩服還。
送遊員外赴淮西
作者：獨孤及（唐）

多君有奇略，投筆佐元戎。已佩郎官印，兼乘禦史驄。使星隨驛騎，歸路有秋風。莫道無書劄，他年懷袖空。
送馬鄭州
作者：獨孤及（唐）

使君朱兩轓，春日整東轅。芳草成皋路，青山涼水源。勉修循吏跡，以謝主人恩。當使仁風動，遙聽輿頌喧。
送義烏韋明府
作者：獨孤及（唐）

妙年能致身，陳力複安親。不憚關山遠，寧辭簿領勤。過江雲滿路，到縣海為鄰。每歎違心賞，吳門正早春。
送陳王府張長史還京
作者：獨孤及（唐）

論齒弟兄列，為邦前後差。十年方一見，此別複何嗟。極目故關道，傷心南浦花。少時相憶處，招手望行車。
水西館泛舟送王員外
作者：獨孤及（唐）

單醪敢獻酢，曲沼荷經過。泛覽親魚鳥，夤緣涉芰荷。劇談增惠愛，美景借清和。明日汀洲草，依依奈別何。
李卿東池夜宴得池字
作者：獨孤及（唐）

政成機不擾，心愜宴忘疲。去燭延高月，傾罍就小池。舞盤迴雪動，弦奏躍魚隨。自是山公興，誰令下士知。
九月九日李蘇州東樓宴
作者：獨孤及（唐）

是菊花開日，當君乘興秋。風前孟嘉帽，月下庾公樓。酒解留徵客，歌能破別愁。醉歸無以贈，只奉萬年酬。
蕭文學山池宴集
作者：獨孤及（唐）

檀欒千畝綠，知是闢疆園。遠岫當庭戶，諸花覆水源。主人邀盡醉，林鳥助狂言。莫問愁多少，今皆付酒樽。
與韓侍禦同尋李七舍人不遇，題壁留贈
作者：獨孤及（唐）

三徑何寂寂，主人山上山。亭空簷月在，水落釣磯閑。藥院雞犬靜，酒壚苔蘚班。知君少機事，當待暮雲還。
喜辱韓十四郎中書兼封近詩示代書題贈
作者：獨孤及（唐）

各牽於役間遊遨，獨坐相思正鬱陶。長跪讀書心暫緩，所歎在官成遠別，徒言岏水才容舠。
早發龍沮館舟中寄東海徐司倉鄭司戶
作者：獨孤及（唐）

沙禽相呼曙色分，漁浦鳴桹十裡聞。正當秋風渡楚水，停艫目送北歸翼，惜無瑤華持寄君。
酬常郿縣見贈
作者：獨孤及（唐）

愛君修政若修身，鰥寡來歸乳雉馴。堂上五絃銷暇日，辭後讀君懷縣作，定知三歲字猶新。
登山谷寺上方答皇甫侍禦臥疾闕陪車騎之後
作者：獨孤及（唐）

梵宮香閣攀霞上，天柱孤峰指掌看。漢主馬蹤成蔓草，不見戴逵心莫展，賴將新贈比琅玕。
答皇甫十六侍禦北歸留別作
作者：獨孤及（唐）

正當楚客傷春地，豈是騷人道別時。俱徇空名嗟欲老，明日相望隔雲水，解顏唯有袖中詩。
答李滁州見寄
作者：獨孤及（唐）

相逢遽歎別離牽，三見江皋蕙草鮮。白髮俱生歡未再，終日望君休汝騎，愧無堪報起予篇。
得柳員外書封寄近詩書中兼報新主行營兵馬因代書戲答
作者：獨孤及（唐）

郎官作掾心非好，儒服臨戎政已聞。說劍嘗宗漆園吏。戒嚴應笑棘門軍。遙知抵掌論皇道，時複吟詩向白雲。百越待君言即敘，相思不敢愴離群。
同皇甫侍禦齋中春望見示之作
作者：獨孤及（唐）

望遠思歸心易傷，況將衰鬢偶年光。時攀芳樹愁花盡，因君贈我江楓詠，春思如今未易量。
傷春贈遠
作者：獨孤及（唐）

去水流年日並馳，年光客思兩相隨。諮嗟斑鬢今承弁，憶君何啻同瓊樹，但向春風送別離。
奉和中書常舍人晚秋集賢院即事寄贈徐薛二侍禦
作者：獨孤及（唐）

漢家金馬署，帝座紫微郎。圖籍淩群玉，歌詩冠柏梁。陰陰萬年樹，肅肅五經堂。揮翰忘朝食，研精待夕陽。晴空露盤迥，秋月瑣窗涼。遠興生斑鬢，高情寄縹囊。葳蕤雙鸑鷟，夙昔並翱翔。汲塚同刊謬，蓬山共補亡。差池摧羽翮，流落限江湘。禁省一分袂，昊天三雨霜。石渠遺跡滿，水國暮雲長。早晚朝宣室，歸時道路光。
江甯酬鄭縣劉少府兄贈別作
作者：獨孤及（唐）

往年脫縫掖，接武仕關西。結綬腰章並，趨階手板齊。仙山不用買，朋酒日相攜。抵掌誇潭壑，忘情向組珪。事遷時既往，年長跡逾暌。何為青雲器，猶嗟濁水泥。役牽方遠別，道在或先迷。莫見良田晚，遭時亦杖藜。
送李賓客荊南迎親
作者：獨孤及（唐）

宗室劉中壘，文場謝客兒。當為天北斗，曾使海西陲。毛節精誠著，銅樓羽翼施。還申供帳別，言赴倚門期。恩渥沾行李，晨昏在路岐。君親兩報遂，不敢議傷離。
題玉潭
作者：獨孤及（唐）

碧玉徒強名，冰壺難比德。唯當寂照心，可並奫淪色。
海上懷華中舊遊寄鄭縣劉少府造、渭南王少府崟
作者：獨孤及（唐）

涼風臺上三峰月，不夜城邊萬裡沙。離別莫言關塞遠，夢魂長在子真家。
和虞部韋郎中尋楊駙馬不遇
作者：獨孤及（唐）

金屋瓊臺蕭史家，暮春三月渭州花。到君仙洞不相見，謂已吹簫乘早霞。
李張惶甫閻權等數公並有送別之作見寄因答
作者：獨孤及（唐）

洞庭正波蘋葉衰，豈是秦吳遠別時。謝君篋中綺端贈，何以報之長相思。
將還越留別豫章諸公
作者：獨孤及（唐）

客鳥倦飛思舊林，裴徊猶戀眾花陰。他時相憶雙航葦，莫問吳江深不深。
送別荊南張判官
作者：獨孤及（唐）

輶車駱馬往從誰，夢浦蘭臺日更遲。欲識桃花最多處，前程問取武陵兒。
陪王員外北樓宴待月
作者：獨孤及（唐）

勸酒論心夜不疲，含情有待問誰思。佇看晴月澄澄影，來照江樓酩酊時。
垂花塢醉後戲題
作者：獨孤及（唐）

紫蔓青條拂酒壺，落花時與竹風俱。歸時自負花前醉，笑向鰷魚問樂無。
句
作者：王建（唐）

單於不向南牧馬，席萁遍滿天山下。卻公不易勝，莫著外家欺。錦江詩弟子，時寄五花箋。花燒落第眼，雨破到家程。一朝金鳳庭前下，當是虛皇詔沈曦。宣城四面水茫茫，草蓋江城竹夾牆。
寒食日恩賜火
作者：竇叔向（唐）

恩光及小臣，華燭忽驚春。電影隨中使，星輝拂路人。幸因榆柳暖，一照草茅貧。
端午日恩賜百索
作者：竇叔向（唐）

仙宮長命縷，端午降殊私。事盛蛟龍見，恩深犬馬知。餘生倘可續，終冀答明時。
貞懿皇后輓歌三首
作者：竇叔向（唐）

二陵恭婦道，六寢盛皇情。禮遜生前貴，恩追歿後榮。幼王親捧土，愛女複邊塋。東望長如在，誰雲向玉京。後庭攀畫柳，上陌咽清笳。命婦羞蘋葉，都人插柰花。壽宮星月異，仙路往來賒。縱有迎仙術，終悲隔絳紗。
秋砧送邑大夫
作者：竇叔向（唐）

斷續長門下，清泠逆旅秋。征夫應待信，寒女不勝愁。帶月飛城上，因風散陌頭。離居偏入聽，況複送歸舟。
過擔石湖
作者：竇叔向（唐）

曉發漁門戍，晴看擔石湖。日銜高浪出，天入四空無。尺寸分洲島，纖毫指舳艫。渺然從此去，誰念客帆孤。
春日早朝應制
作者：竇叔向（唐）

紫殿俯千官，春松應合歡。禦爐香焰暖，馳道玉聲寒。乳燕翻珠綴，祥烏集露盤。宮花一萬樹，不敢舉頭看。
酬李袁州嘉佑
作者：竇叔向（唐）

少年輕會複輕離，老大關心總是悲。強說前程聊自慰，想到長安誦佳句，滿朝誰不念瓊枝。
夏夜宿表兄話舊
作者：竇叔向（唐）

夜合花開香滿庭，夜深微雨醉初醒。遠書珍重何曾達，明朝又是孤舟別，愁見河橋酒幔青。
句
作者：竇叔向（唐）

禁兵環素帟，宮女哭寒雲。。
晚次方山精舍卻寄張薦員外
作者：竇常（唐）

楚臘還無雪，江春又足風。馬羸三徑外，人病四愁中。西塞波濤闊，南朝寺舍空。猶銜步兵酒，宿醉在除東。
和裴端公樞蕪城秋夕簡遠近親知
作者：竇常（唐）

歲積登朝戀，秋加陋巷貧。宿酲因夜歇，佳句得愁新。盡日憑幽幾，何時上軟輪。漢廷風憲在，應念匪躬人。
項亭懷古
作者：竇常（唐）

力取誠多難，天亡路亦窮。有心裁帳下，無面到江東。命厄留騅處，年銷逐鹿中。漢家神器在，須廢拔山功。
奉使西還早發小澗館寄盧滁州邁
作者：竇常（唐）

野棠花覆地，山館夜來陰。馬跡穿雲去，雞聲出澗深。清風時偃草，久旱或為霖。試與惸嫠話，猶堅借寇心。
早發金鉤店寄奚十唐大二茂才
作者：竇常（唐）

出門山未曙，風葉暗蕭蕭。月影臨荒柵，泉聲近廢橋。歲經秋後役，程在洛中遙。寄謝金門侶，弓旌誤見招。
途中立春寄楊郇伯
作者：竇常（唐）

浪跡終年客，驚心此地春。風前獨去馬，澤畔耦耕人。老大交情重，悲涼外物親。子雲今在宅，應見柳條新。
故秘監丹陽郡公延陵包公輓歌詞
作者：竇常（唐）

卓絕明時第，孤貞貴後貧。郤詵為胄子，季劄是鄉人。筆下調金石，花開領搢紳。那堪歸葬日，哭渡柳楊津。
涼國惠康公主輓歌
作者：竇常（唐）

玉立分堯緒，笄年下相門。早加於氏對，偏佔館陶恩。淚有潛成血，香無卻返魂。共知何駙馬，垂白抱天孫。
哭張倉曹南史
作者：竇常（唐）

萬事竟蹉跎，重泉恨若何。官臨環衛小，身逐轉蓬多。麗藻嘗專席，閒情慾爛柯。春風宛陵路，丹旐在滄波。
北固晚眺
作者：竇常（唐）

水國芒種後，梅天風雨涼。露蠶開晚簇，江燕繞危檣。山趾北來固，潮頭西去長。年年此登眺，人事幾銷亡。
謁三閭廟
作者：竇常（唐）

君非三諫寤，禮許一身逃。自樹終天戚，何裨事主勞。眾魚應餌骨，多士盡餔糟。有客椒漿奠，文衰不繼騷。
茅山贈梁尊師
作者：竇常（唐）

雲屋何年客，青山白日長。種花春掃雪，看籙夜焚香。上象壺中闊，平生醉裡忙。幸承仙籍後，乞取大還方。
謁諸葛武侯廟
作者：竇常（唐）

永安宮外有祠堂，魚水恩深祚不長。角立一方初退舍，歸蜀降吳竟何事，為陵為穀共蒼蒼。
奉賀太保岐公承恩致政
作者：竇常（唐）

君為宮保及清時，冠蓋初閑拜武遲。五色詔中宣九德，不學鑄金思範蠡，乞言猶許上丹墀。
之任武陵，寒食日途次松滋渡，先寄劉員外禹錫
作者：竇常（唐）

杏花榆莢曉風前，雲際離離上峽船。江轉數程淹驛騎，幸得柱山當郡舍，在朝長詠卜居篇。
奉寄辰州房使君郎中
作者：竇常（唐）

漢代文明今盛明，猶將賈傅暫專城。何妨密旨先符竹，新年只可三十二，卻笑潘郎白髮生。
立春後言懷招汴州李匡衙推
作者：竇常（唐）

閑齋夜擊唾壺歌，試望夷門奈遠何。每聽寒笳離夢斷，海內故人君最老，花開鞭馬更相過。
奉送職方崔員外攝中丞新羅冊使
作者：竇常（唐）

帝命海東使，人行天一涯。辨方知木德，開國有金家。冊拜申恩重，留歡作限賒。順風鯨浪熱，初日錦帆斜。夜色潛然火，秋期獨往槎。慰安皆喻旨，忠信自無瑕。發美童年髻，簪香子月花。便隨琛贐入，正朔在中華。
酬舍弟牟秋日洛陽官舍寄懷十韻
作者：竇常（唐）

幼為逃難者，才省用兵初。去國三苗外，全生四紀餘。老頭親帝裡，歸處失吾廬。逝水猶嗚咽，祥雲自卷舒。正郎曾首拜，亞尹未平除。幾變陶家柳，空傳魏闕書。思淩天際鶴，言甚轍中魚。玉立知求己，金聲乍起予。在朝魚水分，多病雪霜居。忽報陽春曲，縱橫恨不如。
求自試
作者：竇常（唐）

仙禁祥雲合，高梧彩鳳遊。沈冥求自試，通鑒果蒙收。文墨悲無位，詩書誤白頭。陳王抗表日，毛遂請行秋。雙劍曾埋獄，司空問鬥牛。希垂拂拭惠，感激願相投。
花發上林
作者：竇常（唐）

上苑曉沉沉，花枝亂綴陰。色浮雙闕近，春入九門深。向暖風初扇，餘寒雪尚侵。豔回秦女目，愁處越人心。繞繞時縈蝶，關關乍引禽。甯知幽谷羽，一舉欲依林。
過宋氏五女舊居
作者：竇常（唐）

謝庭風韻婕妤才，天縱斯文去不回。一宅柳花今似雪，鄉人擬築望仙台。
還京樂歌詞
作者：竇常（唐）

百戰初休十萬師，國人西望翠華時。家家盡唱昇平曲，帝幸梨園親制詞。
商山祠堂即事
作者：竇常（唐）

奪嫡心萌事可憂，四賢西笑暫安劉。後王不敢論珪組，土偶人前枳樹秋。
七夕
作者：竇常（唐）

露盤花水望三星，彷彿虛無為降靈。斜漢沒時人不寐，幾條蛛網下風庭。
杏山館聽子規
作者：竇常（唐）

楚塞餘春聽漸稀，斷猿今夕讓沾衣。雲埋老樹空山裡，彷彿千聲一度飛。
史館候別蔣拾遺不遇
作者：竇牟（唐）

千門萬戶迷，佇立月華西。畫戟晨光動，春松宿露低。主文親玉扆，通籍入金閨。肯念從戎去，風沙事鼓鼙。
早赴臨臺立馬待漏口號寄弟群
作者：竇牟（唐）

上陌行初盡，嚴城立未開。人疑早朝去，客是遠方來。伏奏徒將命，周行自引才。可憐霄漢曙，鴛鷺正徘徊。
緱氏拜陵回道中呈李舍人少尹
作者：竇牟（唐）

忽忝諸卿位，仍陪長者車。禮容皆若舊，名籍自憑虛。上路花偏早，空山雲甚餘。卻愁新詠發，酬和不相如。
陪韓院長韋河南同尋劉師不遇
作者：竇牟（唐）

仙客誠難訪，吾人豈易同。獨遊應駐景，相顧且吟風。藥畹瓊枝秀，齋軒粉壁空。不題三五字，何以達壺公。
送東光呂少府之官連帥奏授
作者：竇牟（唐）

遠愛東光縣，平臨若木津。一城先見日，百里早驚春。德禮邀才重，恩輝拜命新。幾時裁尺素，滄海有枯鱗。
送劉公達判官赴天德軍幕
作者：竇牟（唐）

特建青油幕，量分紫禁師。自然知召子，不用問從誰。文武輕車少，腥羶左衽衰。北風如有寄，畫取受降時。
故秘監丹陽郡公延陵包公輓歌
作者：竇牟（唐）

臺鼎嘗虛位，夔龍莫致堯。德音冥秘府，風韻散清朝。天上文星落，林端玉樹凋。有吳君子墓，返葬故山遙。
望終南
作者：竇牟（唐）

日愛南山好，時逢夏景殘。白雲兼似雪，清晝乍生寒。九陌峰如墜，千門翠可團。欲知形勝盡，都在紫宸看。
秋夕閒居對雨贈別盧七侍禦坦
作者：竇牟（唐）

燕燕辭巢蟬蛻枝，窮居積雨壞藩籬。夜長簷溜寒無寢，故人驄馬朝天使，洛下秋聲恐要知。
晚過敷水驛卻寄華州使院張鄭二侍禦
作者：竇牟（唐）

春雨如煙又若絲，曉來昏處晚晴時。仙人掌上芙蓉沼，回瞻二妙非吾侶，日對三峰自有期。
洛下閒居夜晴觀雪寄四遠諸兄弟
作者：竇牟（唐）

雪月相輝雲四開，終風助凍不揚埃。萬重瓊樹宮中接，強題縑素無顏色，鴻雁南飛早晚回。
天津曉望因寄呈分司一二省郎
作者：竇牟（唐）

萬乘西都去，千門正位虛。鑿龍橫碧落，提象出華胥。望幸宮嬪老，迎春海燕初。保釐才半仗，容衛盡空廬。要自詞難擬，繇來畫不如。散郎無所屬，聊事穆清居。
早入朝書事
作者：竇牟（唐）

紫陌紛如畫，彤庭鬱未晨。列星沈騎火，殘月暗車塵。隱軫排霄翰，差池跨海鱗。玉聲繁似樂，香澤散成春。歎息驅羸馬，分明識故人。一生三不遇，今作老郎身。
元日喜聞大禮寄上翰林四學士中書六舍人二十韻
作者：竇牟（唐）

有事郊壇畢，無私日月臨。歲華春更早，天瑞雪猶深。玉輦回時令，金門降德音。翰飛鴛別侶，叢植桂為林。粉澤資鴻筆，燻和本素琴。禮成戎器下，恩徹鬼方沈。麟爵來稱紀，官師退絕箴。道風黃閣靜，祥景紫垣陰。壽酒朝時獻，農書夜直尋。國香熅翠幄，庭燎赩紅衾。漢魏文章盛，堯湯雨露霃。密辭投水石，精義出沙金。宸扆親唯敬，鈞衡近匪侵。疾驅千里駿，清唳九霄禽。慶賜迎新服，齋莊棄舊簪。忽思班女怨，遙聽越人吟。末路甘貧病，流年苦滯淫。夢中青瑣闥，歸處碧山岑。竊抃聞韶濩，觀光想韎任。大哉環海晏，不運算元牟心。
奉使至邢州贈李八使君
作者：竇牟（唐）

獨佔龍岡部，深持虎節居。盡心敷吏術，含笑掩兵書。禮飾華纓重，才牽雅制餘。茂陰延驛路，溫液逗官渠。南畝行春罷，西樓待客初。甕頭開綠蟻，砧下落紅魚。牧伯風流足，輶軒若澀虛。今宵鈴閣內，醉舞複何如。
秋日洛陽官舍寄上水部家兄
作者：竇牟（唐）

洛陽歸老日，此縣忽為君。白髮兄仍見，丹誠帝豈聞。九衢橫逝水，二室散浮雲。屈指豪家盡，傷心要地分。禁中周幾鼎，源上漢諸墳。貔虎今無半，狐狸宿有群。威聲慚北部，仁化樂南燻。野檗饑來食，天香靜處焚。壯年唯喜酒，幼學便訶文。及爾空衰暮，離憂詎可聞。
李舍人少尹惠家醞一小榼立書絕句
作者：竇牟（唐）

禁瑣天漿嫩，虞行夜月寒。一瓢那可醉，應遣試嘗看。
酬舍弟庠罷舉從州闢書
作者：竇牟（唐）

之荊且願依劉表，折桂終慚見郤詵。舍弟未應絲作鬢，園公不用印隨身。
奉酬楊侍郎十兄見贈之作
作者：竇牟（唐）

翠羽雕蟲日日新，翰林工部欲何神。自悲由瑟無彈處，今作關西門下人。
杏園渡
作者：竇牟（唐）

衛郊多壘少人家，南渡天寒日又斜。君子素風悲已矣，杏園無複一枝花。
奉誠園聞笛
作者：竇牟（唐）

曾絕朱纓吐錦茵，欲披荒草訪遺塵。秋風忽灑西園淚，滿目山陽笛裡人。
雪中遇直
作者：竇群（唐）

寒光凝雪彩，限直居粉闈。恍疑白雲上，乍覺金印非。樹色靄虛空，琴聲諧素徽。明晨阻通籍，獨臥掛朝衣。
東山月下懷友人
作者：竇群（唐）

東山多喬木，月午始蒼蒼。雖殊碧海狀，愛此青苔光。高下滅華燭，參差啟洞房。佳人夢餘思，寶瑟愁應商。皎潔殊未已，沈吟限一方。宦情哂雞口，世路倦羊腸。彼美金石分，眷言蘭桂芳。清暉詎同夕，耿耿但相望。
時興
作者：竇群（唐）

夙心曠何許，日暮依林薄。流水不待人，孤雲時映鶴。濛濛千萬花，曷為神仙藥。不遇爛柯叟，報非舊城郭。
題劍
作者：竇群（唐）

丈夫得寶劍，束發曾書紳。嗟籲一朝遇，願言千載鄰。心許留家樹，辭直斷佞臣。焉能為繞指，拂拭試時人。
黔中書事
作者：竇群（唐）

萬事非京國，千山擁麗譙。佩刀看日曬，賜馬傍江調。言語多重譯，壺觴每獨謠。沿流如著翅，不敢問歸橈。
冬日曉思寄楊二十七煉師
作者：竇群（唐）

雨霜地如雪，松桂青參差。鶴警晨光上，步出南軒時。所遇各有適，我懷亦自怡。願言緘素封，昨夜夢瓊枝。
貞元末東院嘗接事今西川武相公於茲三週謬領中憲徘徊廳宇多獲文篇夏日即事因寄四韻
作者：竇群（唐）

重軒深似谷，列柏鎮含煙。境絕蒼蠅到，風生白雪前。彈冠驚跡近，專席感恩偏。霄漢朝來下，油幢路幾千。
北地
作者：竇群（唐）

何事到容州，臨池照白頭。興隨年已往，愁與水長流。黽勉思逋客，辛勤悔飯牛。詩人亦何意，樹草欲忘憂。
雨後月下寄懷羊二十七資州
作者：竇群（唐）

夕霽涼飆至，翛然心賞諧。清光松上月，虛白郡中齋。置酒平生在，開衿願見乖。殷勤寄雙鯉，夢想入君懷。
奉酬西川武相公晨興贈友見示之作
作者：竇群（唐）

碧樹分曉色，宿雨弄清光。猶聞子規啼，獨念一聲長。眷眷軫芳思，依依寄遠方。情同如蘭臭，惠比返魂香。新什驚變雅，古瑟代沈湘。殷勤見知己，掩抑繞中腸。隙駟不我待，路人易相忘。孤老空許國，幽報期蒼蒼。
晨遊昌師院
作者：竇群（唐）

深庭芳草濃，曉井山泉溢。林馥亂沈煙，石潤侵經室。幽巖鳥飛靜，晴嶺雲歸密。壁蘚凝蒼華，竹陰滿晴日。生期半宵夢，憂緒仍非一。若無高世心，安能此終畢。
同王晦伯朱遐景宿慧山寺
作者：竇群（唐）

共訪青山寺，曾隱南朝人。問古松桂老，開襟言笑新。步移月亦出，水映石磷磷。予洗腸中酒，君濯纓上塵。皓彩入幽抱，清氣逼蒼旻。信此澹忘歸，淹留冰玉鄰。
草堂夜坐
作者：竇群（唐）

匣中三尺劍，天上少微星。勿謂相去遠，壯心曾不停。
經潼關贈宇文十
作者：竇群（唐）

古有弓旌禮，今徵草澤臣。方同白衣見，不是棄繻人。
觀畫鶴
作者：竇群（唐）

華亭不相識，衛國複誰知。悵望沖天羽，甘心任畫師。
晚自臺中歸永甯裡南望山色悵然有懷呈上右司十一兄
作者：竇群（唐）

白髮侵侵生有涯，青襟曾愛紫河車。自憐悟主難歸去，馬上看山恐到家。
中牟縣經魯公廟
作者：竇群（唐）

青史編名在篋中，故林遺廟揖仁風。還將文字如顏色，暫下蒲車為魯公。
初入諫司喜家室至
作者：竇群（唐）

一旦悲歡見孟光，十年辛苦伴滄浪。不知筆硯緣封事，猶問傭書日幾行。
春雨
作者：竇群（唐）

昨日偷閒看花了，今朝多雨奈人何。人間盡似逢花雨，莫愛芳菲濕綺羅。
送內弟袁德師
作者：竇群（唐）

南渡登舟即水仙，西垣有客思悠然。因君相問為官意，不賣毗陵負郭田。
贈劉大兄院長
作者：竇群（唐）

萬年枝下昔同趨，三事行中半已無。路自長沙忽相見，共驚雙鬢別來殊。
假日尋花
作者：竇群（唐）

武陵緣源不可到，河陽帶縣詎堪誇。枝枝如雪南關外，一日休閒盡屬花。
自京將赴黔南
作者：竇群（唐）

風雨荊州二月天，問人初僱峽中船。西南一望雲和水，猶道黔南有四千。
留守府酬皇甫曙侍禦彈琴之什
作者：竇庠（唐）

青瑣晝無塵，碧梧陰似水。高張朱弦琴，靜舉白玉指。洞簫又奏繁，寒磬一聲起。鶴警風露中，泉飛雪雲裡。泠泠分雅鄭，析析諧宮徵。座客無俗心，巢禽亦傾耳。衛國知有人，齊竽偶相齒。有時趨絳紗，盡日隨朱履。那令雜繁手，出假求焦尾。幾載遺正音，今朝自君始。
金山行
作者：竇庠（唐）

西江中㵢波四截，湧出一峰青堞㙞。外如削成中缺裂，夜色晨光相蕩沃，積翠流霞滿坑穀。龍泓徹底沙布金，斡流倒景不可窺，萬仞千崖生跬步。日華重重上金榜，瓊樓菌閣紛明媚，曲檻回軒深且邃。海鳥夜上珊瑚枝，不知水上有樓臺，卻就波中看閉啟。舟人忘卻江水深，居人相顧非人間，如到日宮經月窟。信知靈境長有靈，何如此處靈山宅，清涼不與囂塵隔。曾到金山處處行，
於闐鐘歌送靈徹上人歸越
作者：竇庠（唐）

海中有國傾神功，烹金化成九乳鐘。精氣激射聲沖瀜，不知飛在靈嘉寺，一國之人皆若狂。東南之美天下傳，有時清秋日正中，繁霜滿地天無風。一聲洞徹八音盡，大鳴小鳴須在君，不擊不考終不聞。高僧訪古稽山曲，
太原送穆質南遊
作者：竇庠（唐）

今朝天景清，秋入晉陽城。露葉離披處，風蟬三數聲。那言苦行役，值此遠徂徵。莫話心中事，相看氣不平。
四皓驛聽琴送王師簡歸湖南使幕
作者：竇庠（唐）

朱弦韻正調，清夜似聞韶。山館月猶在，松枝雪未消。城笳三奏曉，別鶴一聲遙。明日思君處，春泉翻寂寥。
夜行古戰場
作者：竇庠（唐）

山斷塞初平，人言古戰庭。泉冰聲更咽，陰火焰偏青。月落雲沙黑，風回草木腥。不知秦與漢，徒欲吊英靈。
奉和王侍郎春日喜李侍郎崔給諫張舍人韋諫議見訪因命觴觀樂之什
作者：竇庠（唐）

華館遲嘉賓，逢迎淑景新。錦筵開絳帳，玉佩下朱輪。曲裡三仙會，風前百囀春。欲知忘味處，共仰在齊人。
酬謝韋卿二十五兄俯贈輒敢書情
作者：竇庠（唐）

大賢持贈一明璫，蓬蓽初驚滿室光。埋沒劍中生紫氣，莫恨伏轅身未老，會將筋力是王良。
奉酬侍禦家兄東洛閒居夜晴觀雪之什
作者：竇庠（唐）

洛陽宮觀與天齊，雪淨雲消月未西。清淺乍分銀漢近，應念武關山斷處，空愁簿領候晨雞。
敕目至家兄蒙淮南僕射杜公奏授秘校兼節度參謀同書寄上
作者：竇庠（唐）

朝市三千里，園廬二十春。步兵終日飲，原憲四時貧。桂樹留人久，蓬山入夢新。鶴書承處重，鵲語喜時頻。草奏才偏委，嘉謀事最親。榻因徐孺解，醴為穆生陳。衛國今多士，荊州好寄身。煙霄定從此，非假問陶鈞。
酬韓愈侍郎登嶽陽樓見贈
作者：竇庠（唐）

巨浸連空闊，危樓在杳冥。稍分巴子國，欲近老人星。昏旦呈新候，川原按舊經。地圖封七澤，天限鎖重扃。永珍皆歸掌，三光豈遁形。月車才碾浪，日禦已翻溟。落照金成柱，餘霞翠擁屏。夜光疑漢曲，寒韻辨湘靈。山晚雲常碧，湖春草遍青。軒黃曾舉樂，範蠡幾揚舲。有客初留鷁，貪程尚數蓂。自當徐孺榻，不是謝公亭。雅論冰生水，雄材刃發硎。座中瓊玉潤，名下茝蘭馨。假手誠知拙，齋心匪暫寧。每慚公府粟，卻憶故山苓。苦調當三歎，知音願一聽。自悲由也瑟，敢墜孔悝銘。野杏初成雪，松醪正滿瓶。莫辭今日醉，長恨古人醒。
東都嘉量亭獻留守韓僕射
作者：竇庠（唐）

蔔築三川上，儀刑萬井中。度材垂後儉，選勝掩前功。雲構中央起，煙波四面通。乍疑遊汗漫，稍似入崆峒。廛閈高低盡，山河表裡窮。峰巒從地碧，宮觀倚天紅。靈檻如朝蜃，飛橋狀晚虹。曙霞晴錯落，夕靄濕蔥蘢。庾亮樓何厄，陳蕃榻更崇。有時閑講德，永日靜觀風。玉斝飛無算，金鐃奏未終。重筵開玳瑁，上客集鵷鴻。接武空慚蹇，修文敢並雄。豈須登峴首，然後奉羊公。
段都尉別業
作者：竇庠（唐）

曾識將軍段匹磾，幾場花下醉如泥。春來欲問林園主，桃李無言鳥自啼。